OpenLLM-France/wikimedia huggingface dataset:
# Nevado de Cachi

El Nevado de Cachi és la muntanya més alta de les valls Calchaquíes i la dinovena de l'Argentina. Es troba a la província de Salta, al departament de Cachi, i té una altitud de 6.380 msnm i una prominència de 2.146 metres. Està format per nou cims, sent el més alt el Cim del Libertador General San Martín.
La primera ascensió va tenir lloc el 14 de febrer de 1950 per Arne Hoygaard, Olivero Pelicelli i Pedro Di Pasquo.

## Referències

* ↑ «Nevado de Cachi - Peakbagger.com». [Consulta: 4 novembre 2022].
* ↑ «Nevado de Cachi - Andeshandbook». [Consulta: 4 novembre 2022].
# Sanglung

Sanglung és una muntanya que s'eleva fins als 7.090 msnm i forma part de la Namcha Barwa Himal, la secció més oriental de l'Himàlaia.

## Situació

El Sanglung es troba en una part relativament aïllada del sud-est del Tibet, poc visitada pels estrangers. És envoltat pel gran congost de 400 km que forma el riu Yarlung Tsangpo en travessar l'Himàlaia. abans no es converteix en el Brahmaputra quan entra a l'Índia. Es troba a poc més de 8 km a l'est del Namcha Barwa, el cim culminant de la serralada.

## Ascensions

El cim no ha estat escalat.

## Referències

* 1 2 «Sanglung, China». Peaklist.org. [Consulta: 16 novembre 2016].
* ↑ «A river´s bend -- Trip to Yarlung Zangpo Canyon». CCTV-International. [Consulta: 19 octubre 2013].
* ↑ «Namcha Barwa (7782m) & Gyalha Peri (7294m)». summitpost.org. [Consulta: 16 novembre 2016].
# Resolució 190 del Consell de Seguretat de les Nacions Unides

La Resolució 190 del Consell de Seguretat de les Nacions Unides, aprovada el 9 de juny de 1964, després de reiterar les seves sol·licituds prèvies de la República de Sud-àfrica, el Consell va observar amb gran preocupació el judici de Rivonia i va instar al govern a alliberar a totes les persones condemnades o jutjades per la seva oposició a l'apartheid. El Consell també va convidar a tots els Estats a exercir tota la seva influència per induir al Govern de Sud-àfrica a complir i va demanar al Secretari General que seguís de prop l'aplicació de la present resolució per informar al Consell de Seguretat el mes aviat possible.
La resolució va ser aprovada per set vots contra cap, amb quatre abstencions de Brasil, França, Regne Unit i Estats Units.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)

## Enllaços externs

* PDF Text de la Resolució a UN.org
# Felizzano

Felizzano és un municipi situat al territori de la província d'Alessandria, a la regió del Piemont, (Itàlia). Limita amb els municipis d'Altavilla Monferrato, Fubine, Masio, Quattordio, Solero i Oviglio.
# Tàngara de flancs taronges

La tàngara de flancs taronges (Thlypopsis ornata) és un ocell de la família dels tràupids (Thraupidae).

## Hàbitat i distribució

Habita espeses zones amb matolls, bambú, vegetació secundària, clars i boscos oberts als Andes del sud de Colòmbia, oest i est de l'Equador i Perú.

## Referències

* ↑ «Tàngara de flancs taronges». Cercaterm. TERMCAT, Centre de Terminologia. Rev. 20/10/2022(català)
# Roberto Trotta

Roberto Trotta (Pigüé, 28 de gener de 1969) és un exfutbolista i entrenador argentí. Com a jugador, ocupava la posició de defensa.
Va militar en diversos clubs del seu país, com Estudiantes o River Plate. Amb Vélez Sarsfield va assolir la Libertadores de 1995. També ha passat per les competicions espanyola, italiana o equatoriana, entre d'altres. Té al seu haver l'ésser el jugador més vegades expulsat de la lliga argentina, un total de 17 sancions directes.
Després de retirar-se, ha seguit vinculat al món del futbol al capdavant d'equips com Independiente Rivadavia o Club Almagro.

## Títols
### Vélez Sársfield

* Torneo Apertura: 1995
* Torneo Clausura: 1993
* Copa Libertadores: 1994
* Intercontinental: 1994
* Copa Interamericana: 1994

### River Plate

* Torneo Apertura: 1999
* Torneo Clausura: 2000
# Nevado de Palermo

El Nevado de Palermo, també conegut com a Morro del Quemado, és una muntanya de l'Argentina que s'eleva fins als 6.184 msnm. Palermo és un dels cims principals de la Sierra de Cachi, a la província argentina de Salta.
La primera ascensió del cim va tenir lloc el 20 de desembre de 1975 per l'argentí Enrique Pantaleón.

## Referències

* ↑ Neate, Jill. Mountaineering in the Andes. 2nd. Expedition Advisory Centre, Royal Geographical Society, 1994, p. 154. ISBN 0-907649-64-5.
* ↑ Biggar, John. The Andes a guide for climbers. 5th, 2020. ISBN 978-0-9536087-7-5. OCLC 1260820889.
* 1 2 «Capas SIG | Instituto Geográfico Nacional». www.ign.gob.ar. [Consulta: 30 abril 2020].
* ↑ «El Tribuno». El Tribuno, 1975.
* ↑ Almaraz, Guillermo. «Estilo Andino Andes 6500» (en castellà). estiloandino. [Consulta: 18 agost 2021].
# Mehmed Beg

Mehmed Beg fou emir del Beilicat de Germiyan. Fou anomenat Cakhshdan.
Abans de pujar al tron el seu pare el va enviar a reconquerir les regions de Simaw i Kula que havien estat ocupades pels catalans i entregades per aquests als romans d'Orient, i que va recuperar.
Va succeir el seu pare Yakub Beg I en una data no coneguda exactament després del 1320. Després del 1335 la nominal sobirania mongol, si encara era respectada, va deixar d'existir. L'estat va perdre la prosperitat de què havia gaudit sota el seu pare.
Va morir en data incerta però com que el seu fill i successor Sulayman Shah Beg ja regnava el 1363, va haver de ser abans d'aquesta data, vers 1360.
# Sant Africa (Tarn)

Sant Africa de las Montanhas (en francès Saint-Affrique-les-Montagnes) és un municipi francès, de la regió d'Occitània i del departament del Tarn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 329 | 354 | 311 | 351 | 438 | 600 | 714 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2006- | Christian Carrière | |

## Referències

* ↑ Toponímia occitana
# Valdelaguna

Valdelaguna és un municipi de la Comunitat Autònoma de Madrid. Limita amb els municipis de Chinchón, Belmonte de Tajo, Villarejo de Salvanés, Perales de Tajuña, Morata de Tajuña i Colmenar de Oreja.

## Història

No hi ha proves documentals del municipi fins al segle xii, que Valdelaguna se cita com integrat en la Transierra, és a dir entre les terres segovianes al sud del sistema Central, en el sexmo de Valdemoro. En 1480 els Reis Catòlics inclouen aquest sexmo en el senyoriu de Chinchón, més tard convertit en Comtat, del que dependrà la vila. Valdelaguna apareix en les Relacions Topogràfiques de Felip II d'Espanya de 1576, on queda registrada l'existència de la llacuna que dona nom al poble i que es va dessecar posteriorment a causa de les febres palúdicas que les seves escasses aigües provocaven en la població. Existeixen documents en els quals es relata el saqueig que va sofrir el poble en la Guerra de Successió per les tropes de l'Arxiduc Carles.
En el segle xix, amb la supressió de mayorazgos, el municipi passa de dependre del Comtat de Chinchón al Partit Judicial del mateix nom. Després de sofrir l'amenaça del despoblament amb l'emigració del camp a la ciutat durant el segle xx, la influència del recent creixement de Madrid, fa que el municipi estigui experimentant un cert desenvolupament demogràfic i d'infraestructures en detriment del seu entorn natural.

## Enllaços externs

* Ayuntamiento de Valdelaguna
# Resolució 192 del Consell de Seguretat de les Nacions Unides

La Resolució 192 del Consell de Seguretat de les Nacions Unides, aprovada per unanimitat el 20 de juny de 1964, després d'un informe del Secretari General de les Nacions Unides sobre la Força de les Nacions Unides pel Manteniment de la Pau a Xipre, el Consell va reafirmar resolucions Resolució 186 i Resolució 187 del Consell de Seguretat de les Nacions Unides i va ampliar l'estacionament de la Força per un període addicional de 3 mesos, que finalitzaria el 26 de setembre de 1964.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)
* Conflicte de Xipre

## Enllaços externs

* PDF Text de la Resolució a UN.org
# Felixsee

Felixsee (baix sòrab: Feliksowy jazor) és un municipi alemany que pertany a l'estat de Brandenburg. Forma part de l'Amt Döbern-Land. Fou creat el 2001 de la unió de:
* Bloischdorf (Błobošojce)
* Bohsdorf (Bóšojce)
* Friedrichshain (Frycowy Gaj)
* Klein Loitz (Łojojc)
* Reuthen (Ruśi)

## Composició de l'ajuntament (2008)

* SPD 7 regidors
* Die Linke 3 regidors
* FDP 1 regidor
* FW 1 regidor
# Universal Scene Description

Universal Scene Description (USD) és un entorn de treball (programari) i format de fitxer que permet descriure, compondre, intercanviar i interactuar amb dades de gràfics per a escenes 3D d'ordinador. Se singularitza el "motor de composició", que proporciona la capacitat de combinar capes que faciliten la creació d'escenes d'alta complexitat i permet fer edicions no destructives.
Creat per Pixar, es va iniciar el 2012 com a experiment. Esdevenint per a la companyia la pedra angular de la indústria d'efectes visuals, del contingut web i del desenvolupament de jocs. Fou alliberat el 2016 en un projecte de codi obert sota una llicència Apache modificada, amb la intenció d'esdevenir l'estàndard de la industria atraient promotors i col·laboradors.

## Referències

* 1 2 «Pixar's USD format for windows - installation and usage demonstration» (en anglès). Programmer Sought. [Consulta: 24 maig 2021].
* 1 2 «Universal Scene Description | Computer Graphics World». [Consulta: 24 maig 2021].
* ↑ «Pixar Universal Scene Description (USD)» (en anglès), 16-07-2019. [Consulta: 21 agost 2021].
* ↑ «Pixar liberará una de sus herramientas de animación » MuyLinux» (en castellà), 14-08-2015. [Consulta: 24 maig 2021].
# Rexach

Rexach és el nom dels següents personatges:
* Carles Rexach i Cerdà (n.1947), futbolista i entrenador de futbol català.
* Aina Torres i Rexach (n.1984), periodista i poeta catalana.
* Sylvia Rexach (1922 - 1961), compositora portoriquenya.
* Eduardo Serra Rexach (n.1946), polític espanyol, exministre de defensa.
# Nathan Dyer

Nathan Antone Jonah Dyer (nascut el 29 de novembre de 1987) és un futbolista professional anglès, que juga com a migcampista pel Swansea City AFC. Va començar la seva carrera quan era adolescent al Southampton FC on va arribar al primer equip. Ha jugat com a cedit també al Sheffield United FC, Burnley FC i Leicester City FC.

## Referències

* ↑ «Premier League Player Profile Nathan Dyer». Barclays Premier League, 2015. Arxivat de l'original el 2 d’abril 2016. [Consulta: 17 gener 2015].

## Enllaços externs

* Fitxa de Nathan Dyer Arxivat 2012-06-06 a Wayback Machine. al Swansea City A.F.C.
* Dades estadístiques sobre Nathan Dyer a soccerbase.com
* Nathan Dyer, Fitxa a Soccerway
# Maude Mathys

Maude Mathys (Aigle, 14 de gener de 1987) és una alpinista, corredora d'ultramaratons i esquiadora de muntanya suïssa. Actualment és membre del Club Alpí Suís. És cinc vegades campiona d'Europa de curses de muntanya i set vegades campiona suïssa de curses de muntanya.
El 2021 va guanyar l'Olla de Núria amb rècord de cursa inclòs amb una marca final de 2:21:52.

## Referències

* ↑ Maude Küng (SUI) Arxivat 2012-08-14 a Wayback Machine., Swiss athletics.
* ↑ Registration for the 2012 Patrouille des Glaciers
* ↑ «Reprimand for ski mountaineer over pregnancy drug». [Consulta: 5 octubre 2017].
* ↑ «Euro de course de montagne | Troisième couronne pour Mathys, Bonnet en chocolat» (en francès), 07-07-2019. [Consulta: 28 agost 2022].
* ↑ «Joey Hadorn et Maude Mathys remportent les CS de course de montagne» (en francès). [Consulta: 28 agost 2022].
* ↑ «Els resultats de l'Olla de Núria 2021 i del KM Vertical». Diaridelaneu.cat, 14-06-2021. [Consulta: 28 agost 2022].
# Valdelageve

Valdelageve és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 151 | 136 | 126 | 112 |
# Rio Rico Northeast

Rio Rico Northeast és una concentració de població designada pel cens dels Estats Units a l'estat d'Arizona. Segons el cens del 2000 tenia 3.164 habitants.

## Demografia

Segons el cens del 2000, Rio Rico Northeast tenia 3.164 habitants, 1.013 habitatges, i 836 famílies La densitat de població era de 38,7 habitants/km².
Dels 1.013 habitatges en un 48,4% hi vivien nens de menys de 18 anys, en un 71,4% hi vivien parelles casades, en un 8,2% dones solteres, i en un 17,4% no eren unitats familiars. En el 14,3% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,12 i el nombre mitjà de persones que vivien en cada família era de 3,47.
Per edats la població es repartia de la següent manera: un 34,3% tenia menys de 18 anys, un 5,8% entre 18 i 24, un 31,1% entre 25 i 44, un 20,7% de 45 a 60 i un 8,1% 65 anys o més.
L'edat mediana era de 32 anys. Per cada 100 dones de 18 o més anys hi havia 93,8 homes.
La renda mediana per habitatge era de 50.980 $ i la renda mediana per família de 52.712 $. Els homes tenien una renda mediana de 41.283 $ mentre que les dones 23.393 $. La renda per capita de la població era de 17.567 $. Aproximadament el 4,7% de les famílies i el 7% de la població estaven per davall del llindar de pobresa.

## Poblacions més a prop

El següent diagrama mostra les poblacions més a prop.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rio Rico Northeast». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Rio Rico Northeast». American Fact Finder. Oficina del Cens dels Estats Units, 12-01-2010.
# Font del Bou (urbanització)

La Font del Bou és una urbanització del terme municipal de Bigues i Riells del Fai, a la comarca del Vallès Oriental.
Pren el nom de la Font del Bou, una de les fonts importants del poble de Bigues, i està situada a la part meridional del terme municipal. El seu territori s'estén a prop del límit municipal amb Santa Eulàlia de Ronçana, a la dreta del torrent de la Font del Bou, en un ample revolt del torrent que fa la volta per ponent a mitja urbanització. És una urbanització d'extensió i població mitjanes, ja que el 2018 tenia 687 habitants, que representa el 7,6% del cens municipal i cap al 2023 ja arriba als 737.

## Referències

* ↑ «Font del Bou». GEC. [Consulta: 21 abril 2019].
* ↑ Diagnosi ambiental de les fonts naturals de la zona nord-occidental del Vallès Oriental. El fenomen "garrafaire"
* ↑ La Font del Bou en els oftofotomapes de l'ICGC
* ↑ «Bigues i Riells del Fai». Idescat. [Consulta: 21 abril 2019].
# Melibea (filla d'Oceà)

Segons la mitologia grega, Melibea (en grec antic Μελίβοια, Meliboia) va ser una nimfa, filla d'Oceà i de Tetis.
Es casà amb Pelasg amb qui va engendrar Licàon.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 146. ISBN 8429741461.
* ↑ «A Dictionary of Greek and Roman biography and mythology, Meliboea». [Consulta: 8 juliol 2021].
# Trogon mexicanus

Trogon mexicanus és una espècie d'ocell de la família dels trogònids (Trogonidae) que habita boscos i selva humida de l'est de Sinaloa, sud de Chihuahua, Durango, Zacatecas, San Luis Potosí, sud de Tamaulipas, Guatemala, El Salvador i Hondures.
En diverses llengües rep el nom de "trogon muntanyenc" (Anglès: Mountain Trogon. Francès: Trogon montagnard).
# Ringerike (municipi)

Ringerike és un municipi situat al comtat de Buskerud, Noruega. Té 29.801 habitants (2016) i té una superfície de 1.552 km². El centre administratiu del municipi és el poble de Hønefoss.
Limita al nord amb els municipis de Sør-Aurdal i Søndre Land; a l'est amb Gran, Jevnaker, Lunner, i Oslo; al sud amb Bærum, Hole, i Modum; i a l'oest amb Krødsherad i Flå. Dins del terme municipal hi ha cinc llacs: Samsjøen, Øyangen, Sperillen, Ullerentjernet i Vestre Bjonevatnet.

## Ciutats agermanades

Ringerike manté una relació d'agermanament amb les següents localitats:
* Aabenraa, Dinamarca Meridional, Dinamarca
* Lohja, Finlàndia del Sud, Finlàndia
* Emmeloord, Flevoland, Països Baixos
* Skagaströnd, Islàndia
* Växjö, Comtat de Kronoberg, Suècia
* Vera, Almeria, Espanya el 1989

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 28 març 2016].
* ↑ «Vennskapskommuner» (en noruec). Norden.no. Arxivat de l'original el 2011-07-24. [Consulta: 11 gener 2009].
* ↑ «Internationale betrekkingen» (en neerlandès). Arxivat de l'original el 2008-12-07. [Consulta: 11 gener 2009].
* ↑ «Terraza Carmona Eventos» (en castellà). Arxivat de l'original el 2016-03-03. [Consulta: 2 abril 2016].

## Enllaços externs

* Ringerike - Lloc web oficial
# Eusebio Unzué Labiano

Eusebio Unzué Labiano (Orkoien, 26 de febrer del 1955) és un director esportiu navarrès actual gerent de l'equip ciclista professional Movistar Team ja des dels seus inicis quan era conegut com a Reynolds i posteriorment com a Banesto.
Formant l'equip executiu amb José Miguel Echavarri, Eusebio Unzué ha guanyat, durant la seva carrera, set Tours de França (cinc amb Miguel Indurain, un amb Pedro Delgado i un altre amb Óscar Pereiro), tres Voltes a Espanya (amb Pedro Delgado, Abraham Olano i Alejandro Valverde), i quatre Giros d'Itàlia (dos amb Miguel Indurain, un amb Nairo Quintana i un amb Richard Carapaz).
El seu germà, Juan Carlos Unzué, és un exfutbolista del FC Barcelona ara convertit en activista en la lluita contra la ELA, malaltia que pateix.

## Referències

* ↑ «Eusebio Unzué». diariodenavarra.es, 25-04-2002 [Consulta: 9 juny 2016].

## Enllaços externs

* Fitxa a memoire-du-cyclisme.eu
# Txiganak (Arkadak)

* Per a altres significats, vegeu «Txiganak».
Txiganak (en rus: Чиганак) és un poble de l'óblast de Saràtov, a Rússia, segons el cens del 2010 tenia 511 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Riu Tort (Vallès Occidental)

* Per a altres significats, vegeu «Riutort».
El riu Tort és un curs d'aigua del Vallès Occidental, afluent per l'esquerra del riu Ripoll. Neix a Castellar del Vallès i durant els primers quilòmetres és anomenat també torrent del Cementiri. Desguassa passat el turó d'Arraona, al peu de l'antic castell, al terme de Sabadell, entre el Raval d'en Bastida i el parc del Taulí. Antigament, en passar per la fàbrica Ricard feia una gran volta coneguda pel meandre del Toixó. Les terres que quedaven entre el riu Tort i el riu Ripoll ja es regaven al segle xiv.

## Referències

* ↑ «Nomenclàtor». Ajuntament de Sabadell.
* 1 2 Quatre itineraris pel Ripoll a Sabadell. Guia del patrimoni fluvial, Amics del Ripoll (Lluís Fernàndez i Cesc Prat, coord.), Sabadell, 2004, pàg. 42.

## Enllaços externs

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* El riu Tort al blog dels Amics del Ripoll.
# Nicolau de Santcliment

Nicolau de Santcliment (Lleida, XIII segle - XIV segle), senyor d'Alcarràs, Sarroca de Lleida, Llardecans i La Granadella, va ser un cavaller català del llinatge dels Santcliment. Fill gran de Tomàs de Santcliment, primer senyor d'Alcarràs, Nicolau de Santcliment pertanyia a una e les famílies més poderoses de l'oligarquia urbana de Lleida.

## Biografia

Nicolau va ser un dels Santcliment que més va ajudar a expandir la fortuna de la família. Ell era senyor d'Alcarràs a inicis dels XIV segle, moment que ampliar altres propietats com Sarroca, Llardecans i La Granadella. També ell, i seus fills Bernat i Francesc després d'ell, s'estendran a Albalat de Cinca (poblada aquesta a Furs de Barcelona), a Vallmanya, Vilanova de Remolins, Flix, La Palma i el Mas de Flix.
El 1312 Jaume II concedí a Nicolau de Santcliment el mer i mixt imperi sobre el senyoriu d'Alcarràs, que el 1315 heretà el seu fill Bernat.
Va tenir dos fills: Bernat de Santcliment i Francesc de Santcliment.

## Referències

* ↑ «Història d'Alcarràs». Arxivat de l'original el 2015-06-10. [Consulta: 11 octubre 2013].
* ↑ Enciclopèdia Catalana, «Alcarràs»
# Melia (gènere)

Melia és un gènere d'arbres dins la família Meliàcia.
El nom d'aquest gènere és originat pel grec,μηλια, que és el mom donat per Teofrast per al Fraxinus ornus, el qual té les fulles similars.

## Algunes espècies

| Melia arguta DC. Melia azedarach L. – Melia birmanica Kurz Melia bogoriensis Koord. & Valeton Melia dubia Cav. Melia elegans Seem. | Melia floribunda Carrière Melia integerrima Buch.-Ham. Melia simplicifolia Sessé & Moc. Melia tomentosa Roxb. Melia toosendan Siebold & Zucc. Melia volkensii Gürke |
    List sources :

### Anteriorment ubicat aquí

* Azadirachta excelsa (Jack) M.Jacobs (com M. excelsa Jack)
* Azadirachta indica A.Juss. (com M. azadirachta L.)
* Cipadessa baccifera (Roth) Miq. (com M. baccifera Roth)
* Dysoxylum parasiticum (Osbeck) Kosterm. (com M. parasitica Osbeck)
* Sandoricum koetjape (Burm.f.) Merr. (com M. koetjape Burm.f.)

## Referències

* 1 2 Species Plantarum 1: 384-385. 1753. «Name - Melia L.». Tropicos. Saint Louis, Missouri: Missouri Botanical Garden. [Consulta: 8 febrer 2010]. «Type Specimen: Melia azedarach»
* ↑ «Genus: Melia L.». Germplasm Resources Information Network. United States Department of Agriculture, 17-09-1996. [Consulta: 23 abril 2011].
* 1 2 Elizabeth McClintock, Jepson Herbarium. «Jepson Manuel treatment for MELIA». Jepson Flora Project. Berkeley, California: Regents of the University of California, 1993. [Consulta: 8 febrer 2010].
* ↑ Quattrocchi, Umberto. CRC World Dictionary of Plant Names. 3 M-Q. CRC Press, 2000, p. 1650. ISBN 978-0-8493-2677-6.
* ↑ «Query Results for Genus Melia». IPNI. [Consulta: 8 febrer 2010].
* ↑ «Melia». Flora of China. eFloras. [Consulta: 8 febrer 2010].
* ↑ Invasive Plants Found in Asia
* ↑ «GRIN Species Records of Melia». Germplasm Resources Information Network. United States Department of Agriculture. Arxivat de l'original el 2012-05-29. [Consulta: 23 abril 2011].
# Trogon galtagroc

El trogon galtagroc (Apaloderma aequatoriale) és una espècie d'ocell de la família dels trogònids (Trogonidae) que habita la selva humida al sud de Nigèria i de Camerun, Guinea Equatorial, el Gabon, República del Congo i República Democràtica del Congo.
# Riu Txaghan

El riu Txaghan (Čaghan Rud, també Čaghan Rodh) és el setè i darrer afluent per la dreta del riu Amudarià. Està situat una mica a l'oest del sisè afluent, el Kafirnihan, amb el qual de vegades va ser confós.
Neix a les muntanyes Buttam al nord de la regió de Txaghaniyan, passa per l'antiga vila del mateix nom, moderna Denaw, i altres viles menors i desaigua al riu Amudarià no gaire lluny de Tirmidh.
Ja fou esmentat amb el mateix nom al Hudu al-alam i per Sharaf al-Din Yazdi. Modernament la part superior s'anomena Kara Tagh Darya i més avall de Denaw porta el nom de Surkhan.

## Bibliografia

* W. Barthold, Turkestan